**ΑΠΟ ΤΗΝ ΑΡΜΕΝΙΑ**

**Gagik Altunyan**

Ο *Γκάγκικ Αλτουνιάν*, ζωγράφος και γλύπτης, γεννήθηκε το 1957 στο Ερεβάν της Αρμενίας.

Το 1975 εισάγεται για σπουδές στο *Ινστιτούτο Καλών Τεχνών «Τερλεμεζιάν»* στο τμήμα Γλυπτικής, από όπου αποφοίτησε με άριστα το 1981.

Το 1982 πραγματοποίησε την πρώτη του ατομική έκθεση στον Εκθεσιακό Χώρο *«Το Σπίτι των Δημοσιογράφων».*

Από το 1983 έως το 1989 σπούδασε στην *Ακαδημία Καλών Τεχνών* της Αρμενίας στο Τμήμα Γλυπτικής, υπό την επιτήρηση του καθηγητή *Σεργκέι Μπαγδασαριάν*. Κατά την διάρκεια των φοιτητικών του χρόνων, πήρε μέρος σε πολλές ομαδικές εκθέσεις με μεγάλη επιτυχία, αποσπώντας επαίνους.

Το 1991 πραγματοποίησε με υποτροφία μεταπτυχιακές σπουδές στο Πρόγραμμα *«Monumental Sculpture (Μνημειακή Γλυπτική)»* στην Ακαδημία Καλών Τεχνών της Μόσχας με καθηγητή τον Ακαδημαϊκό *Γουκάς Τσουμπαριάν.*

Έχει εργαστεί ως κριτικός τέχνης στο Μουσείο Μοντέρνας Τέχνης της Αρμενίας (1992-1993) και έχει διδάξει ως καθηγητής στην Αρχιτεκτονική σχολή του Πανεπιστημίου του Ερεβάν (1993-1995).

Το 1995 μετακομίζει με την οικογένειά του στην Ελλάδα, όπου ζει και εργάζεται μέχρι σήμερα.

Στην Ελλάδα, πραγματοποίησε την πρώτη του ατομική έκθεση ζωγραφικής και γλυπτικής στην *Γκαλερί «Συν»* το 1996.

Μετά από μία μικρή παύση, το 2000, παρουσίασε την καινούργια του δουλειά στη *Γκαλερί «Τζίμας»,* η οποία γνώρισε μεγάλη επιτυχία. Μετά την επιτυχία της έκθεσης αυτής, δέχεται πολλές προτάσεις για την πραγματοποίηση ατομικών εκθέσεων και ομαδικών εκθέσεων.

Το 2013 συμμετέχει σε έκθεση στο *Αρχαιολογικό Μουσείο της Αθήνας* η οποία διοργανώθηκε από τον ιστορικό τέχνης, καθηγητή *Μάνο Στεφανίδη*, παρουσιάζοντας το γλυπτό του *«Το κορίτσι με το σχοινάκι».*

Το 2016 και το 2017 καλείτε στο Νουσατέλ της Ελβετίας για να σκηνογραφήσει με τα έργα του δύο παραστάσεις Όπερας, ενώ πραγματοποιεί και δύο ατομικές εκθέσεις.

Το 2018 δημιουργεί για τον Δήμο Αλίμου το γλυπτό *«Όμηρος».* Μετά από την απήχηση του γλυπτού στους δημότες του Δήμου, το 2019 τοποθετείται και το δεύτερο γλυπτό του *«Άγγελος».*

Έχει συμμετάσχει σε συμπόσια ζωγραφικής και γλυπτικής, αφήνοντας το προσωπικό του ύφος, ενώ από το 2000 είναι μέλος του Επιμελητηρίου Εικαστικών Ελλάδας.

Ο *Γκάγκικ Αλτουνιάν* έχει πραγματοποιήσει πάνω από 20 ατομικές εκθέσεις στην Ελλάδα και το εξωτερικό. Σήμερα, συνεχίζει να δημιουργεί και να διδάσκει στην Αθήνα, ενώ έργα του βρίσκονται σε δημόσιους χώρους και ιδιωτικές συλλογές σε διάφορες γωνιές του κόσμου.

*Ατομικές Εκθέσεις:*

1996 – Πολιτιστικό Κέντρο *Συν*

2000 – Πολιτιστικό Κέντρο Αλεξανδρούπολης

2000 – Γκαλερί *Τζίμας*

2001 – Γκαλερί *Περιπλάνηση*

2001 – Γκαλερί *Ροδαυγή*

2002 - Γκαλερί *Περιπλάνηση*

2003 – Γκαλερί *Τζίμας*

2004 – Γκαλερί *Περιπλάνηση*

2005 – Γκαλερί *Athens Art Space*

2005 – Γκαλερί *Περιπλάνηση*

2006 – Γκαλερί *Έρση*

2007 – Γκαλερί *Μαίρη Αλεξίου*

2008 – Πρεσβεία της Αρμενίας

2009 – Γκαλερί *Τζίμας*

2010 – Γκαλερί *77*, Ηράκλειο Κρήτης

2011 – Γκαλερί *Αγκάθι*

2013 – Γκαλερί *Τεχνόχωρος*

2014 – Γκαλερί *Τεχνόχωρος*

2015 – Γκαλερί *Τεχνόχωρος*

2016 – *Theatre du Passage,* Νουσατέλ Ελβετία

2016 – *Galerie de l’ Evole*, Νουσατέλ Ελβετία

2017 – *Galerie de l’ Evole*, Νουσατέλ Ελβετία

2018 – *Theatre du Passage*, Νουσατέλ Ελβετία

2019 – Γκαλερί *Τεχνόχωρος*